Referanseveier og mellomliggende veier, kalt klasse A-veier, har tosifrede nummer. Gren- og forbindelsesveier, kalt klasse B-veier, har tresifrede nummer. Generelt: Klasse A-veier i retning nord-syd er nummerert med oddetall i stigende rekkefølge fra vest mot øst. Referanseveier har nummer med 5 som siste siffer. Mellomliggende veier har nummer med 1, 3, 7 eller 9 som siste siffer. Klasse A-veier i retning øst-vest er nummerert med partall i stigende rekkefølge fra nord mot sør. Referanseveier har nummer med 0 som siste siffer. Mellomliggende veier har nummer med 2, 4, 6 eller 8 som siste siffer. Klasse B-veier har tresiffrede nummer slik at det første siffer er fra den nærmeste vegen i nord, det andre siffer fra den nærmeste vegen i vest og det tredje et løpenummer. Klasse A-veier med retning nord-sydøst for E99 har ulike nummer fra 101 til 129. Reglene ovenfor gjelder også for disse veiene. Klasse B-veier øst for E101 har tresiffrede nummer fra 001 til 099.